Drones, los nuevos güeyos de la UME
#000000
Con base en Lleón, la Unidá Militar d'Emerxencies qu'incorpora los aparatos va sofitar al batallón qu'actúa n'Asturies
#000001
Los drones tán demostrando la so importancia y lo bien que s'afayen na guerra d'Ucrania, onde pueden facer un gran dañu na retaguardia enemiga. Pero tamién una gran utilidá en tiempos de paz, por casu nel ámbitu de les emerxencies. Con un dron puede esaminase l'interior d'una estructura colapsada, o el perímetru y vector d'avance d'una gran quema. La Unidá Militar d'Emerxencies (UME), que los utilizó na última erupción del volcán de La Palma pa esaminar l'avance de la llingua de llava, creó la Unidá de Drones (UDRUME), que la so instalación definitiva va allugase na base "Conde de Gazola", en San Andrés del Rabanedo (Lleón), onde tamién s'alluga'l V Batallón d'Emerxencies, con circunscripción n'Asturies. Los drones van sofitar a esti batallón cuando tenga qu'actuar en grandes quemes o inundaciones.
#000004
La ministra de Defensa, Margarita Robles, allegó la selmana pasada a Lleón pa participar na presentación de la unidá, que va depender del Batallón de Tresmisiones de la UME (BTUME). Les capacidaes operatives y formatives d'esta unidá van tar centraes nel manexu de drones n'escenarios aéreos, terrestres y acuáticos. Los ámbitos d'actuación van ser de Mandu y Control, Intelixencia, Intervención, NRBQ (Nuclear, Radiolóxica, Bacteriolóxica y Química) y Loxística. Amás, van cuntar con capacidaes tecnolóxiques especiales como'l mapéu 3D, toma d'amueses NRBQ o la toma d'imaxes hiperespectrales, que dexen captar detalles invisibles al güeyu humanu.
#000005
L'allugamientu en Lleón ye por mor de ser un llugar estratéxicu pola so cercanía a otres instituciones coles que xenerar sinerxes, como'l Mandu d'Artillería de Campaña, el Grupu d'Obtención por Sistemes Aéreos, el Llaboratoriu d'Ensayos de Cuadros, del Institutu Nacional de Técnica Aeroespacial (INTA) y l'Aeródromu Militar de Lleón, ensin escaecer que va suponer un polu d'atracción que va repercutir mui positivamente, d'un llau, nes relaciones académiques cola Universidá de Lleón y tamién na collaboración y refuerzu del texíu industrial, tecnolóxicu y empresarial de Lleón y la so redolada.
#000006
La ministra Robles, na so visita a les instalaciones de la UME en Lleón.
#000007
La idea ye que la unidá tea operativa dafechu en 2025. Los primeros pasos van dase n'ochobre, de forma que a final d'añu haya yá un núcleu inicial, y va empezar a incorporar personal a lo llargo de 2024. La unidá va cuntar mesmo con pelotones d'intervención aéreos, terrestres y acuáticos como con secciones d'adiestramientu y simulación. Cuéntase con que la unidá tenga más de cincuenta drones: 30 aéreos, 15 terrestres y 10 acuáticos, la gran novedá.
#000008
Ente 2023 y 2026, el Ministeriu de Defensa va destinar 40 millones a la unidá. Ocho millones van dir a la compra de drones, otros 14 pa los equipos de sofitu y 18 pa infraestructures, cuidao que ta previsto que la base de Lleón s'amplíe a una decena d'instalaciones.
#000009
El xefe d'Estáu Mayor de la UME, el coronel Pedro Aneiros, indicó que colos drones la unidá va llograr "más información real de lo que ta pasando y va poder intervenir de forma más eficiente. Con esta unidá y estos medios vamos tar a la vanguardia en lo que tien que ver colo biolóxico y químico, y nun hai una unidá específica nel mundu colos trés tipos de drones, más la parte académica".
#000010
¿Por qué se apuntaron seiscientos solteros al "First Dates" asturiano? Psicólogos y sociólogos explican el éxito de las citas a ciegas de un bar de La Felguera
El avistamiento de una persona en el agua activa un operativo de rescate en cabo Peñas
El oviedista Juanfran tiene un "fallo renal grave" y está ingresado en Granada
Un niño de 8 años, grave tras sufrir un accidente en una excursión escolar en Badajoz
El Principado obliga desde mañana a vacunar de la rabia a todos los perros
#000011
Los sanitarios descontentos no se conforman: quieren más contrataciones y un cara a cara con Barbón
#000012
Todo lo que necesita saber sobre el Corredor Atlántico, el lazo de Asturias con la UE
#000013
El elevado coste de tramitar un PERTE: una quesera de Caso desiste al no compensarle la ayuda final
#000014
Asturias lidera la tasa de hospitalizaciones por patologías circulatorias
#000015
Política de privacidad y cookies
#000018